KORXONALAR BANKROTLIGI VA SANATSIYASI MASALALARI BO‘YIChA HUKUMAT KOMISSIYASI TO‘G‘RISIDA

Iqtisodiy nochor korxonalar bankrotligi, xo‘jalik yurituvchi subyektlarning moliyaviy barqarorligini mustahkamlash bo‘yicha ta’sirchan chora-tadbirlarni amalga oshirish maqsadida:
 1. Korxonalar bankrotligi va sanatsiyasi masalalari bo‘yicha Hukumat komissiyasi bilan qishloq xo‘jaligi korxonalarini sanatsiyalash masalalari bo‘yicha Hukumat komissiyasi birlashtirilib, korxonalar bankrotligi va sanatsiyasi masalalari bo‘yicha yagona Hukumat komissiyasi tuzilsin.
 2. Korxonalar bankrotligi va sanatsiyasi masalalari bo‘yicha Hukumat komissiyasining tarkibi ilovaga* muvofiq tasdiqlansin.
 3. Hukumat komissiyasining raisi (R. S. Azimov) bir hafta muddatda korxonalar bankrotligi va sanatsiyasi masalalari bo‘yicha Hukumat komissiyasi to‘g‘risidagi Nizomni ishlab chiqib, O‘zbekiston Respublikasi Vazirlar Mahkamasiga tasdiqlash uchun kiritsin. 
 4. O‘zbekiston Respublikasi Adliya vazirligi tegishli vazirliklar va idoralar bilan birgalikda bir oy muddatda amaldagi qonunchilikka ushbu Farmondan kelib chiqadigan o‘zgartirish va qo‘shimchalar to‘g‘risidagi takliflarni O‘zbekiston Respublikasi Vazirlar Mahkamasiga taqdim etsin.
 5. Quyidagilar o‘z kuchini yo‘qotgan deb hisoblansin:
 O‘zbekiston Respublikasi Prezidentining 2000-yil 29-sentabrdagi PF-2720-son Farmoniga 3 va 4-ilovalar;
 O‘zbekiston Respublikasi Prezidentining 1997-yil 29-oktabrdagi F-776-son Farmoyishi.